stanford-oval/wikipedia huggingface dataset:
Debre Damo

| Debre Damo |
| --- | --- |
 Kirkko ja kellotorni.
Sijainti:  Tigray, Etiopia
Koordinaatit:  14°22′26″N, 39°17′25″E
Kirkkokunta:  Etiopian ortodoksinen kirkko
Tyyppi:  munkkiluostari
Perustaja:  Abuna Aregawi
Perustettu:  500-luku
Lisää rakennusartikkeleitaArkkitehtuurin teemasivulla
Debre Damo on luostari Etiopiassa Tigrayn osavaltion pohjoisosassa. Se sijaitsee kallion päällä, jonne pääsee kiipeämään vain köysien avulla. Kansanperinteen mukaan 500-luvulta peräisin olevalla luostarilla on ollut huomattava vaikutus Etiopian ortodoksisen kirkon kirkkohistoriassa. Etiopian vanhimman alkuperäiskuntoisen kirkon lisäksi luostarilla on esimerkiksi huomattava käsikirjoitusten kokoelma.
Kohde

Debre Damo sijaitsee Etiopian Tigrayn osavaltiossa ylängöllä lähellä Adigratin kaupunkia ja noin 48 kilometriä Aksumista itään. Luostari on hyvin vaikeakulkuisella paikalla. Luostarille pääsemiseksi on noustava pitkin noin 15 metriä korkeaa kallionjyrkännettä. Kiipeäminen onnistuu köyden avulla. Luostarilla asuu munkkeja ja naisten ei sallita siellä vierailla.
Luostarialueella sijaitseva Abuna Aregawin kirkko on Etiopian tiettävästi vanhin alkuperäiskunnossaan säilynyt kirkko. Kirkon sisätiloja on koristeltu puukaiverroksin, joiden aiheet esittävät esimerkiksi ympäröivältä alueelta jo muuten kadonneita eläimiä. Luostarialue käsittää sen lisäksi toisen toissijaisen kirkon, luostarirakennuksia, vesisäiliöitä ja erakkoluolia. Luostarilla on myös yksi Etiopian huomattavimmista käsikirjoitusten kokoelmista.
Historia

Luostarin uskotaan olevan peräisin 500-luvulta. Kansanperinteen mukaan luostarin perusti Syyriasta Etiopiaan saapunut Abuna Aregawi. Abuna Aregawi oli yksi kaikkiaan yhdeksästä kansanperinteen Etiopiaan Syyriasta saapuneesta pyhimyksestä. Abuna Aregawin kirkko rakennettiin aksumilaiseen tyyliin. Luostarilla on ollut huomattava vaikutus Etiopian ortodoksisen kirkon kirkkohistoriassa. Vaikeapääsyisenä paikkana luostari on ajan saatossa toiminut myös Aksumin hallitsijasuvun miesjäsenten pidätyspaikkana. Hallitsijat halusivat näin estää suvun miesjäseniä suunnitelemasta hallitsijan vallastasyöksyä. 1500-luvulla luostari oli puolestaan Etiopian keisari Lebna Dengelin ja kuningatar Seble Wengelin pakopaikka Adalin sulttaani Ahmad ibn Ibrahim al-Ghazin sotaretkien aikana. Keisari kuoli luostarilla vuonna 1540.
Tigrayn kriisin aikana vuonna 2021 eritrealaisten sotilaiden uutisoitiin pommittaneen luostaria ja ryöstelleen sen arvoesineitä.
Reitti ylös.
Abuna Aregawin kirkko.
Munkkien asuintiloja.
Munkki ja kuvitettu Raamattu.
Aiheesta muualla

Kuvia tai muita tiedostoja aiheesta Debre Damo Wikimedia Commonsissa
Kallio, jolla luostari sijaitsee.
Dimas Camilo

| Mitalit> Maa:   Meksiko.Miesten ratamelonta.Keski-Amerikan ja Karibian kisat  | Mitalit> Maa:   Meksiko.Miesten ratamelonta.Keski-Amerikan ja Karibian kisat  | Mitalit> Maa:   Meksiko.Miesten ratamelonta.Keski-Amerikan ja Karibian kisat  | Maa:   Meksiko> Miesten ratamelonta. |
| --- | --- | --- | --- |
|  Hopeaa | Mayagüez 2010 | C-2, 1 000 m |  |
Dimas Camilo Cortés (s. 22. lokakuuta 1989 Urandén, Michoacán) on meksikolainen ratameloja.
Camilo edusti Meksikoa Pekingin kesäolympialaisissa 2008, joissa hän karsiutui yhdessä José Cristóbalin kanssa 500 metrin ja 1 000 metrin kanadalaiskaksikoissa välierissä. Keski-Amerikan ja Karibian kisoissa Camilo saavutti hopeaa 1 000 metrin kanadalaiskaksikossa Mayagüezissa 2010.
Camilo on pituudeltaan 164-senttimetrinen ja painaa 62 kilogrammaa.
Diamonds

Diamonds voi tarkoittaa seuraavia asioita:
Musiikkialbumit:
Diamonds, C. C. Catchin albumi vuodelta 1988
Diamonds: The Best of Dio, Dion kokoelma-albumi vuodelta 1992
Kappaleet:
”Diamonds”, Kwanin kappale vuodelta 2006
”Diamonds”, Sunrise Avenuen kappale vuodelta 2007
”Diamonds”, Rihannan kappale vuodelta 2012
”Diamonds”, Martin Garrixin, Julian Jordamin ja Tinie Tempahin kappale vuodelta 2021.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Diamonds”, voi hakea sivunnimihaulla, laajalla sivunnimihaulla tai tekstihaulla.
Dala (joki)

Dalan kanjoni
Dala on Rhônen sivujoki Sveitsissä, Wallisin kantonissa. Joki saa alkunsa Dalagletscher- ja Flüegletscher-jäätiköiltä noin 2 700 metrin korkeudessa. Dala virtaa Leukerbadin läpi ja laskee Rhôneen Leukin alapuolella.
Dala-joessa on alueen kuntien sekä kantonin omistaman KW Dala AG:n vesivoimalaitos, joka alun perin vuonna 1909 rakennettiin Leuk-Leukerbad-rautatien (Gesellschaft Leuk-Leukerbad-Bahnen eli LLB) tarpeisiin. Voimalaitoksen laitteisto uusittiin vuonna 2007. Laitoksen putouskorkeus on 661 metriä. Uuden laitoksen vuosituotanto on noin 32 GWh energiaa.
Aiheesta muualla

Leuk-Leukerbad-rautatien historiaa
Dimas

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Dimas Manuel Marques Teixeira
Syntymäaika: 16. helmikuuta 1969 (ikä 55)
Syntymäpaikka:  Johannesburg, Etelä-Afrikka
Pelipaikka: vasen laitapuolustaja
Pituus: 185 cm
Seurat
| Vuodet | Seura | O | (M) |
| 1987–1990 |  Académica | 86 | (9) |
| 1990–1992 |  Estrela da Amadora | 62 | (7) |
| 1992–1994 |  Vitória | 60 | (2) |
| 1994–1996 |  Benfica | 68 | (4) |
| 1996–1998 |  Juventus | 39 | (0) |
| 1998–1999 |  Fenerbahçe | 24 | (4) |
| 2000 |  Standard Liège | 13 | (0) |
| 2000–2002 |  Sporting CP | 10 | (2) |
| 2002 | →  Marseille (laina) | 5 | (0) |
| Yhteensä | Yhteensä | 367 | (28) |
Maajoukkue
| 1995–2002 |  Portugali | 44 | (0) |
 Seurajoukkueuran tilastot kattavat vain kansalliset sarjat.
Dimas Manuel Marques Teixeira eli Dimas (s. 16. helmikuuta 1969 Johannesburg, Etelä-Afrikka) on portugalilainen entinen jalkapalloilija, pelipaikaltaan vasen laitapuolustaja.
Dimas pelasi Portugalin Primeira Ligassa yhteensä 188 ottelua edustaen Académica de Coimbraa, Estrela da Amadoraa, Vitóriaa, Benficaa ja Sporting Clube de Portugalia. Hän voitti Portugalin cupin Benficassa kaudella 1995–1996. Lisäksi Dimas pelasi pääsarjatasolla Italian Serie A:n Juventuksessa 39 ottelua, Turkin Superliigan Fenerbahçessa 24 ottelua, Belgian Eerste klassen Standard Liègessä 13 ottelua ja Ranskan Ligue 1:n Olympique de Marseillessa viisi ottelua. Juventuksessa hän voitti kaksi peräkkäistä Italian-mestaruutta kausina 1996–1997 ja 1997–1998.
Portugalin maajoukkueessa Dimas pelasi 44 ottelua vuosina 1995–2002. Hän oli mukana EM-kisoissa 1996 ja 2000.
Debre Tabor

| Debre Tabor |
| --- | --- |
 Näkymä Debre Taboriin.
 Debre Tabor
 Koordinaatit: 11°51′N, 38°1′E 
Valtio:   Etiopia
Osavaltio:  Amhara
Alue:  Debub Gondar
Väkiluku (2007):  55 596
Infobox OKVirheellinen NIMI-arvo: 
Debre Tabor on kaupunki Etiopian Amharan osavaltiossa. Sen asukasluku oli vuoden 2007 väestönlaskennan mukaan 55 596.
Maantiede

Debre Tabor sijai8tsee Etiopian Amharan osavaltiossa Debub Gondarin alueella noin 100 kilometriä alueen pääkaupunki Bahir Darista koilliseen ja noin 666 kilometriä maan pääkaupunki Addis Abebata. Lähiympäristössä kohoaa kukkuloita.
Historia

Nimi Debre Tabor viittaa Raamatun Taborinvuoreen. Alun perin nimi viittasi nykyisen kaupoungin viereiseen kukkulaan. Kukkulalla on puukaiverroksistaan tunnettu Yesuksen (Jeesus) kirkko. Paikan nimi mainitaan historiallisissa lähteissä ensimmäisen kerran Lebne Dengelin valtakaudella 1500-luvulla. 1700-luvulla Debre Tabor oli uuden hallitsijadynastian perustaneen Ali Gwangulin tukialuetta. Varsinaisen kaupungin perusti kuitenkin Ras Gugsa Mesa, Bagemderin oromohallitsija 1800-luvun alussa. Hänen jälkeensä Debre Taborista käsin hallitsivat hänen kolme poikaansa, joista kuuluisin oli vuonna 1831 valtaistuimelle nostettu Alula Qubi. Myöhemmin ebre Tabor toimi koko Etiopian pääkaupungin tavoin. Tewodros II päätyi kuitenkin evakuoimaan ja polttamaan sen brittien hyökäyksen uhatessa maata vuonna 1867. Valtakeskus siirtyi helpommin puolustettavaan Gondariin. Yohannes IV teki Debre Taborista myöhemmin vielä hetkeksi pääkaupunkinsa, kunnes hänkin siirsi valtakeskuksena, tällä kertaa Mekeleen nykyisen Tigrayn alueella.
Italian hyökätessä Etiopiaan Debre Tabor vallattiin lähes ilman vastarintaa huhtikuussa 1936. Seuraavana vuonna kaupungissa oli arviolta noin 9 000 nasukasta. Italialaiset menettivät kaupungin yhtä lailla pienin taisteluin brittijoukoille heinäkuussa 1941. 1980-luvulla kaupungin hallinnasta taisteltiin maata hallitsevan Derg-sotilasdiktatuurin, sekä EPRDF:n ja TPLF:n joukkojen välillä.
Väestö

Debre Taborin kaupungin ja piirikunnan (woreda) asukasluku oli Etiopian vuoden 2007 väestönlaskennan mukaan 55 596.
Katukuvaa.
Debre Tabor mpiirroksessa vuodelta 1868.
Dallaspulla

Dallaspullia kaupan korissa
Dallaspulla on pulla, jossa on vaniljarahkatäyte. Nimestään huolimatta dallaspulla ei liity Dallasin kaupunkiin, vaan se on täysin suomalainen keksintö.
Dallaspullista muotoillaan myös pullapitkoa. Ne ovat tyypillisesti tavallista pullapitkoa matalampia. Niissä kulkee vanilijarahkatäyte viiruna keskellä.
Dime

|  Dime> Kappaleen tiedot |
| --- | --- |
Esittäjä(t):  Beth
Säveltäjä(t):  Jesús María Pérez Amaya Martínez
Sanoittaja(t):  Jesús María Pérez Amaya Martínez
Euroviisutiedot
Vuosi:  2003
Maa:  Espanja
Kieli:  espanja, englanti
Sijoitus:  8.
Pisteet:  81
Sanat:  sanoitus
Dime on Bethin esittämä kappale, jolla hän edusti Espanjaa vuoden 2003 Eurovision laulukilpailussa Riiassa.
Kappale sijoittui Euroviisuissa 26 maan joukosta 81 pisteellä sijalle 8.
Diamond of Night

|  Diamond of Night> Kappaleen tiedot |
| --- | --- |
Esittäjä(t):  Evelin Samuel ja Imbi Rätsep
Säveltäjä(t):  Priit Pajusaar Glen Pilvre
Sanoittaja(t):  Maian-Anna Kärmas
Euroviisutiedot
Vuosi:  1999
Maa:  Viro
Kieli:  viro
Sijoitus:  6.
Pisteet:  90
Sanat:  sanoitus
Diamond of Night on Evelin Samuelin ja Imbi Rätsepin esittämä kappale, jolla he edustivat Viroa vuoden 1999 Eurovision laulukilpailussa Israelin Jerusalemissa.
Kappale sijoittui Euroviisuissa 23. maan joukosta sijalle kuusi 90 pisteellä.
Dimensio

Dimensio voi tarkoittaa muun muassa seuraavia:
Dimensio-ryhmä, vuonna 1972 perustettu poikkitaiteellinen ryhmä
Matematiikassa tutkittavan topologisen avaruuden ulottuvuus
Luonnontieteissä mitattavan suureen esitys perussuureiden lausekkeena (ks. Dimensioanalyysi)
Matemaattisten aineiden opettajien liitto MAOL ry:n tiedotuslehti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dimensio”, voi hakea sivunnimihaulla, laajalla sivunnimihaulla tai tekstihaulla.
Diana Penty

| Diana Penty |
| --- | --- |
 Diana Penty vuonna 2018.
Henkilötiedot
Syntynyt: 2. marraskuuta 1985 (ikä 38) Bombay, Maharashtra, Intia
Ammatti:  malli näyttelijä
Malli
Aktiivisena:  2005–
Mallitoimisto:  Elite Model Management
Diana Penty (s. 2. marraskuuta 1985 Bombay, Maharashtra, Intia) on intialainen malli ja näyttelijä, joka esiintyy hindinkielisissä elokuvissa. Hän aloitti mallin uransa Elite Models Indian listoilla vuonna 2005. Hän saavutti myös kansainvälistä menestystä. Saatuaan useita elokuvatarjouksia Penty teki ensiesiintymisensä romanttisessa draamakomediassa Cocktail vuonna 2012. Elokuva oli menestys ja hän sai positiivista palautetta roolisuorituksestaan.
Muutaman vuoden tauon jälkeen Penty näytteli karkurimorsianta romanttisessa komediassa Happy Bhag Jayegi (2016), joka nousi hitaan alun jälkeen menestykseksi. Seuraavaksi hän näytteli vankilaelokuvassa Lucknow Central (2017), toimintadraamassa Parmanu: The Story of Pokhran (2018) ja Happy Bhag Jayegin jatko-osassa Happy Phirr Bhag Jayegi (2018).
Filmografia

| Vuosi | Elokuva | Rooli | Muuta |
| --- | --- | --- | --- |
| 2012 | Cocktail | Meera Sahni |  |
| 2016 | Happy Bhag Jayegi | Harpreet ”Happy” Kaur |  |
| 2017 | Lucknow Central | Gayatri Kashyap |  |
| 2018 | Parmanu: The Story of Pokhran | Kapteeni Ambalika Bandopadhyay/Nakul |  |
| 2018 | Happy Phirr Bhag Jayegi | Harpreet ”Happy” Kaur |  |
| 2019 | Khandaani Shafakhana | Sunita | Erikoisesiintyminen laulussa ”Sheher Ki Ladki” |
| 2021 | Shiddat |  |  |
| 2021 | Salute |  | Malajalaminkielinen elokuva |
Aiheesta muualla

Wikimedia Commonsissa on kuvia tai muita tiedostoja aiheesta .
Diana Penty Internet Movie Databasessa. (englanniksi)
Diana Penty Allmoviessa (englanniksi)
Deli Creeps

Deli Creeps on yhdysvaltalainen alternative metal -yhtye, jonka laulajana toimii Maximum Bob, kitaristina Buckethead, basistina Dan Monti ja rumpalina Pinchface.
Historia

Yhtye perustettiin 1990-luvun vaihteessa Claremontissa, jonka jälkeen yhtye muutti San Franciscoon. Ensimmäisen demonauhansa Deli Creeps julkaisi vuonna 1991. Jäsenten reitit erkanivat nopeasti demon julkaisemisen jälkeen. Yhtye palasi kuitenkin yhteen vuonna 1996 ja julkaisi toisen demonauhansa. Yhdeksän vuotta myöhemmin heidän ensimmäinen täysipitkä albuminsa julkaistiin, ja se kantaa nimeä Dawn of the Deli Creeps.[lähde? ]
Tuotanto

1991: Demo Tape
1996: Demo Tape
2005: Dawn of the Deli Creeps
DVD:t, joilla Deli Creeps esiintyy:
Young Buckethead Vol. 1
Young Buckethead Vol. 2
Aiheesta muualla

Delicreeps.com (virallinen kotisivu)
Bucketheadland.com (virallinen kotisivu) (Arkistoitu – Internet Archive)
Diokeesi

Diokeesi (m.kreik. διοίκησις, dioikēsis; lat. dioecesis) voi viitata seuraaviin:
hiippakunta
diokeesi, myöhäisen Rooman valtakunnan hallinnollinen, provinssia suurempi alue
Dick Kazmaier

Dick Kazmaier (23. marraskuuta 1930 – 1. elokuuta 2013) oli yhdysvaltalainen amerikkalaisen jalkapallon pelaaja. Princetonin yliopistossa ollessaan hän voitti vuonna 1951 sekä Heisman Trophyn että Maxwell Awardin.
Kazmaier sai NFL-varauksen vuonna 1952, mutta päätti hylätä ammattilaisjalkapallon ja luoda sen sijaan uran liikealalla. Hän on kuulunut College Football Hall of Fameen vuodesta 1966..
Diogo Reesink

Diogo Reesink
Diogo Reesink (28. heinäkuuta 1934 Heerlen – 30. toukokuuta 2019) oli alankomaalaissyntyinen, Brasiliassa toiminut roomalaiskatolinen piispa. Hän liittyi fransiskaaneihin 2. helmikuuta 1960 ja sai pappisvihkimyksensä 15. heinäkuuta 1962. Hänet nimitettiin 2. elokuuta 1989 Almenaran hiippakunnan piispaksi, ja piispaksi vihkiminen seurasi 21. lokakuuta. Pääkonsekraattorina toimi Cristiano Portela de Araújo Pena, jota avustivat Serafim Fernandes de Araújo ja Arnaldo Ribeiro.
Reesink sai 25. maaliskuuta 1998 nimityksen Teófilo Otonin piispaksi, jona hän toimi, kunnes jäi eläkkeelle 25. marraskuuta 2009.
Dominique Venner

Dominique Venner (16. huhtikuuta 1935 Pariisi – 21. toukokuuta 2013 Pariisi) oli ranskalainen tietokirjailija ja äärioikeistolainen aktivisti. Vennerin kuolemasta tuli kansainvälinen uutinen, kun hän ampui itsensä Pariisin Notre Damen katedraalissa vastalauseena muslimien maahanmuuton sallimiselle ja sukupuolineutraalin avioliittolain hyväksymiselle. Ampumisvälikohtauksen takia katedraalista jouduttiin evakuoimaan noin 1 500 kävijää.
Diokletianopolis

Diokletianopolis (m.kreik. Διοκλητιανόπολις, Dioklētianopolis, myös Διοκλητιανοῦ πόλις, Dioklētianū/Dioklētianou polis; lat. Diocletianopolis; ”Diocletianuksen kaupunki”) voi viitata seuraaviin antiikin aikaisiin kaupunkeihin:
Diokletianopolis, kaupunki Traakiassa
Apollonopolis Mikra, myöhemmin myös Diokletianopolis, kaupunki Egyptissä
Askalon, myöhemmin myös Diokletianopolis, kaupunki Palestiinassa
Pella, myöhemmin myös Diokletianopolis, kaupunki Makedoniassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Diokletianopolis”, voi hakea sivunnimihaulla, laajalla sivunnimihaulla tai tekstihaulla.
De facto

De facto on latinankielinen käsite, joka tarkoittaa ”käytännössä”, ”yleisesti” tai ”todellisuudessa”, yleensä de juren (”lain mukaan”) vastakohtana. Asiat, jotka ovat de facto, yleensä kehittyvät autonomisesti, ilman erillistä standardin, lain, säännön tai sopimuksen tekoa.
Lakiteknisesti de jure tarkoittaa mitä laki sanoo, de facto tarkoittaa mitä käytännössä tapahtuu.
De facto -standardi

Kun uusia tuotteita halutaan käyttöön nopeammin kuin niitä ehditään standardoida, syntyy yleensä de facto -standardikenen mukaan?. Tällainen käytännön standardi on yleensä saavuttanut hallitsevan markkinaosuuden, ja sitä aletaan usein käyttää myös muiden valmistajien vastaaviin tuotteisiin. Tämän kaltaiset toteutustavat ovatkin levinneet ainoastaan kaupallisista syistä, eivätkä välttämättä ole teknisesti parhaita mahdollisia ratkaisuja. Tyypillisiä de facto -standardien luojia ovat yritykset.
Tunnetuimpia de facto -standardeja ovat muun muassa IBM PC, VHS ja TCP/IP.
De jure -standardit voivat poiketa de factoista, esimerkiksi Yhdysvalloissa pituusmittana  metri (kilometri) on de jure -standardi, mutta silti maili (=1609,344 m) on yhä de facto -standardi.
Tekniset standardit

Tekniset standardit ovat usein vapaaehtoisia (kuten ISO 9000), mutta voivat olla myös valtion ja lain normeilla valvottuja kuten vedenlaatu. Termiä de facto -standardi voidaan käyttää molemmissa.
De facto -vallanpitäjät

Valtionpäämiehen asema on yleensä määritelty laissa, eli se on de jure. Vallanpitäjien asema voi silti olla myös de facto, etenkin jos he ovat nousseet valtaan laittomin menetelmin. Esimerkiksi Chilessä Augusto Pinochet nousi valtaan sotilasvallankaappauksen avulla, ja oli siten valtionpäämies de facto. Myöhemmin hän virallisti asemansa. Deng Xiaoping toimi Kiinan kansantasavallan de facto -valtionpäämiehenä parikymmentä vuotta, vaikka ei ollut koskaan muodollisesti maan päämies.
Baltian maiden tunnustaminen

Kun Baltian maat itsenäistyivät Neuvostoliiton romahdettua 1990-luvun alussa, useimmat maat tunnustivat niiden itsenäisyyden de jure. Suomi ei kuitenkaan tehnyt näin. Presidentti Mauno Koiviston kannanoton mukaan Suomi oli tunnustanut Baltian maat osaksi Neuvostoliittoa vain de facto, ja siksi niille ensimmäisen maailmansodan jälkeen annetut de jure -tunnustukset olivat edelleen voimassa.
Käännös suomeksi
Dimerkaproli

| --- | --- |


Dimerkaproli
Systemaattinen (IUPAC) nimi
2,3-bis(sulfanyyli)propan-1-ol
Tunnisteet
CAS-numero: 59-52-9
ATC-koodi: V03AB09
PubChem CID: 3080
DrugBank: DB06782
Kemialliset tiedot
Kaava: C3H8OS2 
Moolimassa: 124,225
SMILES: Etsi tietokannasta: eMolecules, PubChem
Synonyymit: 2,3-dimerkaptopropanoli British anti-Lewisite (BAL)
Fysikaaliset tiedot
Tiheys: 1,239 g/cm³
Kiehumispiste: 140 °C 
Liukoisuus veteen: 8,7·104 mg/l
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa: Intramuskulaarinen
Dimerkaproli eli BAL (engl. British Anti-Lewisite), jonka molekyylikaava on C3H8OS2 on lääkeaine ja lewisiitin vastamyrkky. Englantilaisen Boots-yhtymän valmistamaa tuotetta on myyty 5% konsentraationa, jossa oli 50 mg dimerkaprolia/ml. Lääke annetaan injektiona, koska se ei imeydy suun kautta annettuna. Lääkettä voidaan käyttää raskasmetallien aiheuttamiin myrkytystiloihin. Sillä hoidetaan lyijymyrkytystä ja lisäksi se voi kelatoida ainakin arsenikkia, elohopeaa, kultaa, antimonia ja muutamaa muutakin metallia pois elimistöstä. Vaikka se poistaa myös kadmiumia, kadmium kuitenkin kerääntyy munuaiseen joten dimerkaprolia ei tulisi käyttää kadmiummyrkytyksen hoidossa. Vuodelta 1960 olevan Ilmari Vartiaisen Lääkeaineopin (Farmakologia) mukaan, tyypillinen elohopeamyrkytys on voinut aiheutua elohopeaan liittyvästä lääkekäytöstä. Elohopeaa on käytetty monen muun hoitoaiheen ohella diureettina.
Dimerkaprolin moolimassa on 124,225 g/mol ja CAS-numero 59-52-9.
Dimerkaproli on WHO:n listalla yhteiskunnalle tärkeimmistä lääkkeistä.
Dimerkaproli on itsekin myrkyllistä suurina annoksina. Sen intramuskulaarinen LD50-arvo rotalle on noin 105 mg/kg ja intraperitonaalisesti 140 mg/kg.
Aiheesta muualla

PubChem: Dimercaprol (englanniksi)
Human Metabolome Database (HMDB): Dimercaprol (englanniksi)
Kyoto Encyclopedia of Genes and Genomes (KEGG): Dimercaprol (englanniksi)
ChemBlink: 2,3-Dimercapto-1-propanol (englanniksi)
Daniel Norling

| Mitalit> Maa:   Ruotsi. Olympialaiset .Miesten voimistelu | Mitalit> Maa:   Ruotsi. Olympialaiset .Miesten voimistelu | Mitalit> Maa:   Ruotsi. Olympialaiset .Miesten voimistelu | Maa:   Ruotsi> .Miesten voimistelu |
| --- | --- | --- | --- |
|  Kultaa | Lontoo 1908 | joukkuekilpailu |  |
|  Kultaa | Tukholma 1912 | joukkuekilpailu, ruotsalaissysteemi |  |
Miesten ratsastus
|  Kultaa | Antwerpen 1920 | joukkue-esteratsastus |  |
Lars Daniel Norling (16. tammikuuta 1888 Tukholma – 28. elokuuta 1958 Malmö) oli ruotsalainen voimistelija,  ratsastaja ja kolminkertainen olympiavoittaja. Hän voitti kultaa joukkuevoimistelussa vuoden 1908 kesäolympialaisissa Lontoossa ja ruotsalaissysteemin joukkuevoimistelussa kesäolympialaisissa 1912 Tukholmassa.
Antwerpenin vuoden 1920 kesäolympialaisissa Norling osallistui ratsastukseen ja voitti kolmannen olympiakultansa joukkue-esteratsastuksessa. Myös hänen veljensä Axel Norling oli olympiaurheilija.
Daniel Oliveira

Daniel Oliveira
Daniel Oliveira (s. 12. heinäkuuta 1985) on brasilialainen ralliautoilija.
Oliveira osallistui ensimmäistä kertaa rallin MM-sarjaan vuonna 2009 Argentiinan rallissa, jossa hän sijoittui sijalle 23. Vuonna 2010 Oliveira kilpaili IRC-sarjassa saavuttaen kaksi pistettä. Oliveira kilpaili MM-sarjassa vuosina 2011 ja 2012 Brazil World Rally Team -tallissa.
Dimităr Dobrev

| Mitalit> Maa:   Bulgaria.Miesten kreikkalais-roomalainen paini. Olympialaiset  | Mitalit> Maa:   Bulgaria.Miesten kreikkalais-roomalainen paini. Olympialaiset  | Mitalit> Maa:   Bulgaria.Miesten kreikkalais-roomalainen paini. Olympialaiset  | Maa:   Bulgaria> Miesten kreikkalais-roomalainen paini. |
| --- | --- | --- | --- |
|  Kultaa | Rooma 1960 | 79 kg |  |
|  Hopeaa | Melbourne 1956 | 79 kg |  |
Dimităr Dimitrov Dobrev (bulg. Димитър Димитров Добрев, 14. huhtikuuta 1931 Ezertše – maalis-/huhtikuu 2019) oli bulgarialainen kreikkalais-roomalaisen tyylin painija ja olympiavoittaja.
78–79 kilogramman painoluokissa kilpaillut Dobrev voitti olympiakultaa Roomassa 1960, jolloin hänestä tuli maansa ensimmäinen kreikkalais-roomalaisen painityylin olympiavoittaja, ja olympiahopeaa Melbournessa 1956, missä hän muun muassa voitti suomalaisen Viljo Punkarin. Dobrev osallistui myös neljiin MM-kilpailuihin ollen vuonna 1955 viides, vuosina 1958 ja 1962 neljäs ja vuonna 1963 kuudes.
Dobrev valittiin olympiavoittovuonnaan Bulgarian vuoden urheilijaksi. Ennen painiuraansa hän harrasti voimistelua ja ryhtyi painin jälkeen matemaatikoksi. Hänen kuolemastaan 87-vuotiaana uutisoitiin 1. huhtikuuta 2019.
Aiheesta muualla

Dimităr Dobrev Kansainvälinen olympiakomitea. (englanniksi)
Dick Jaspers

Dick Jaspers on hollantilainen kara-biljardin pelaaja. Hänen ranking-sijoituksensa vuoden 2009 lopussa oli kolmas. Jaspers on voittanut myös maailmanmestaruuden kolmen vallin karassa.[lähde? ]
Aiheesta muualla

Dick Jaspersin virallinen kotisivu (hollanniksi)
Dimenhydrinaatti

| --- | --- |

Dimenhydrinaatti
Systemaattinen (IUPAC) nimi
-
Tunnisteet
CAS-numero: 523-87-5
ATC-koodi: R06AA52
PubChem CID: 10660
DrugBank: DB00985
Kemialliset tiedot
Kaava: C24H28ClN5O3
Moolimassa: 469,964 g/mol
Farmakokineettiset tiedot
Hyötyosuus:  ?
Proteiinisitoutuminen: 98–99 %
Metabolia: hepaattinen
Puoliintumisaika: 1–4 h
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:  reseptivalmiste (FI)  
Antotapa: oraalinen, rektaalinen, intravenoosi
Dimenhydrinaatti (Dramamine) on antihistamiini, jota on käytetty lääkkeenä migreeniin, huimaukseen ja pahoinvointiin sekä oksenteluun. Dimenhydrinaatti muistuttaa suuresti difenhydramiinia, ja kumpaakin on voitu käyttää delirianttina päihdyttäviin tarkoituksiin eli huumaavaan, niin kutsuttuun viihdekäyttöön. Lääkkeen antotavat olivat: oraalinen, tablettimuodossa sekä rektaalinen, peräpuikkona ja intravenoosisti annettava liuos. Sivuvaikutukset: dimenhydrinaatti oli erityisesti suurilla annoksilla väsyttävä eli sedatoiva.
Dimenhydrinaatti on difenhydramiinin eli 2-bentshydryylioksietyylidimetyyliamiinin (C17H21NO) ja 8-klooriteofylliinin (C7H7ClN4O2) seos.